NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2100)
  + [Valencià](/va/acuerdo/2100)






Selector de idioma

Leer

* [Español](/es/acuerdo/2100)
* [Valencià](/va/acuerdo/2100)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================

Secretaria General

Butlletí Oficial Universitat d'Alacant





NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT

Data d'aprovació
:   26/07/2012

Data de publicació
:   31/07/2012

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=2100.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2100)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2100)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT&url=https://www.boua.ua.es/va/acuerdo/2100)

**Títol:** NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 26 de juliol de 2012

NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT

PREAMBUL.

    La Llei Orgànica 4/2007, de 12 d'abril, per la que es modifica la Llei Orgànica 6/2001, de 21 de desembre, d'universitats, defineix l'estructura dels ensenyaments universitaris en tres cicles: grau, màster i doctorat.  
    Els estudis de doctorat, corresponents al tercer cicle, condueixen a l'obtenció del títol oficial de doctor o doctora, de caràcter oficial i validesa en tot el territori nacional.  
    La promulgació del Reial Decret 99/2011, de 28 de gener, pel qual es regulen els ensenyaments oficials de doctorat, ha implicat un canvi en la regulació de l'estructura i organització dels ensenyaments de doctorat, les competències que s’han d’adquirir, les condicions d'accés i el desenvolupament de la carrera investigadora en la seua etapa inicial, el paper fonamental de la supervisió i tutela de la formació investigadora, la inserció d’aquesta formació en un ambient investigador que incentive la comunicació i la creativitat, la internacionalització i mobilitat essencials en aquest tipus d'estudis, i l'avaluació i acreditació de la qualitat com a referència per al seu reconeixement i atractiu internacional.  
    De conformitat amb el que s’acaba d’exposar, el RD 99/2011, de 28 de gener, preveu la creació d'escoles de doctorat, d'acord amb la normativa establida per cada comunitat autònoma, i estableix comissions acadèmiques dels programes de doctorat, així com la figura del coordinador del programa. Introdueix com a novetat el document d'activitats del doctorand, preveu un règim de supervisió i seguiment d’aquest i estableix per primera vegada un termini màxim de duració dels estudis de doctorat amb la possibilitat de dedicació a temps parcial i a temps complet.  
    Segons estableix la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'universitats, els estudis de doctorat s'organitzaran i es faran en la forma que determinen els estatuts de les universitats, d'acord amb els criteris que per a obtenir el títol de doctor o doctora aprove el Govern, amb l’informe previ del Consell d'universitats.  
    Així doncs, aquesta normativa per als ensenyaments oficials de doctorat de la Universitat d'Alacant té com a objectiu definir i organitzar els estudis esmentats, segons estableix l'Estatut de la Universitat d'Alacant i la disposició addicional vuitena, paràgraf segon, de l’esmentada LO 4/2007, de 12 d'abril, per la qual es modifica la LO 6/2001, de 21 de desembre, d'universitats.  
  
CAPÍTOL I. DISPOSICIONS GENERALS  
Article 1. Regulació dels ensenyaments oficials de doctorat  
1. En virtut del que estableix l'art. 60 k) de l'Estatut de la Universitat d'Alacant és competència del Consell de Govern aprovar la proposta d'implantació de títols universitaris de caràcter oficial i validesa en tot el territori nacional.  
2. La Universitat d'Alacant, d’acord amb el que estableix el RD 99/2011, de 28 de gener, definirà la seua estratègia en matèria d'investigació i de formació doctoral que s'articularà a través de programes de doctorat desenvolupats en l'Escola de Doctorat.  
  
  
  
  
  
  
  
Article 2. Definicions  
1. S'entén per doctorat el tercer cicle d'estudis universitaris oficials, els quals tenen com a finalitat la formació avançada del doctorand en les tècniques d'investigació i el resultat de les quals serà l'elaboració i presentació de la corresponent tesi doctoral a fi d’obtenir el títol de doctor o doctora, que tindrà caràcter oficial i validesa en tot el territori nacional.  
2. Es denomina programa de doctorat el conjunt d'activitats que condueixen a l'adquisició de les competències i habilitats necessàries per a obtenir el títol de doctor o doctora. Aquest programa tindrà com a objectiu el desenvolupament dels diferents aspectes formatius del doctorand i establirà els procediments i línies d'investigació per al desenvolupament de tesis doctorals.  
3. S'entén per escola de doctorat el centre que té com a objectiu fonamental l'organització, dins del seu àmbit de gestió, dels ensenyaments i les activitats pròpies del doctorat i, si escau, ensenyaments oficials de màster universitari de contingut fonamentalment científic.  
4. Té la consideració de doctorand l'alumnat admès a un programa de doctorat i matriculat en la tutela acadèmica. S'entén per document d'activitats del doctorand el registre individualitzat de control d’aquestes activitats, materialitzat en el suport corresponent, que serà regularment revisat pel tutor i el director de tesi i avaluat per la comissió acadèmica responsable del programa de doctorat.  
5. El director de tesi és el màxim responsable en la conducció de la investigació del doctorand, en els termes establits en la legislació vigent.  
6. El tutor és el responsable de l'adequació de la formació i de l'activitat investigadora als principis dels programes i de l'Escola de Doctorat.  
7. La comissió acadèmica de cada programa de doctorat és la responsable de la seua definició, actualització, qualitat i coordinació, així com del progrés de la recerca i de la formació.  
  
Article 3. Responsabilitat dels ensenyaments oficials de doctorat  
1. L'Escola de Doctorat de la Universitat d'Alacant és l'òrgan responsable de l'organització dels ensenyaments i dels processos administratius i de gestió dels ensenyaments oficials de doctorat i, si escau, ensenyaments oficials de màster universitari de contingut fonamentalment científic.  
2. Els centres, departaments i els instituts universitaris són òrgans responsables dels processos acadèmics dels ensenyaments oficials de doctorat.  
  
Article 4. Estructura (art. 3 RD 99/2011, de 28 de gener)  
1. Els estudis de doctorat s'organitzaran a través de programes d'acord amb els criteris establits en aquesta normativa. Aquests estudis finalitzaran en tot cas amb l'elaboració i defensa d'una tesi doctoral que incorpore resultats originals d'investigació.  
2. La duració dels estudis de doctorat serà d'un màxim de tres anys, a temps complet, comptadors des de l'admissió del doctorand al programa fins a la presentació de la tesi doctoral. Si una vegada transcorregut aquest termini de tres anys no s'ha presentat la sol¿licitud de depòsit de la tesi, la comissió responsable del programa podrà autoritzar la pròrroga d'aquest termini per un any més, que excepcionalment es podria ampliar un altre any addicional en les condicions que s'hagen establit en el corresponent programa de doctorat.  
    No obstant això, i amb l'autorització prèvia de la comissió acadèmica responsable del programa, es podran fer estudis de doctorat a temps parcial, amb una duració màxima de cinc anys comptadors des de l'admissió al programa fins a la presentació de la tesi doctoral. En aquest cas, la pròrroga es podrà autoritzar per dos anys més que, també de manera excepcional, es podrien ampliar per un altre any addicional.  
    En tot cas, als efectes del còmput dels terminis anteriors, no es tindran en compte les baixes per malaltia, embaràs permisos de paternitat i maternitat, o qualsevol altra causa prevista per la normativa vigent.  
    Així mateix, el doctorand podrà sol¿licitar la baixa temporal en el programa per un període màxim d'un any, ampliable fins a un any més. Aquesta sol¿licitud haurà de ser dirigida i justificada davant de la comissió acadèmica responsable del programa, que es pronunciarà sobre la procedència d'accedir-hi.  
  
Article 5. Requisits d'accés al doctorat (art. 6 RD 99/2011, de 28 de gener)  
1. Amb caràcter general, per a accedir a un programa de doctorat serà necessari tenir els títols oficials espanyols de grau, o equivalent, i de màster universitari.  
2. Així mateix, podran accedir a un programa de doctorat qui es troben en algun dels supòsits següents:  
    a) Tenir un títol universitari oficial espanyol, o d'un altre país integrant de l'Espai Europeu d'Educació Superior, que habilite per a l'accés a màster d'acord amb el que estableix l'article 16 del RD 1393/2007, de 29 d'octubre, i haver superat un mínim de 300 crèdits ECTS en el conjunt d'estudis universitaris oficials, dels quals un mínim de 60 hauran de ser de nivell de màster. La Comissió Acadèmica del Programa de Doctorat podrà determinar entre el catàleg d'assignatures de grau i màster els crèdits formatius que siguen necessaris per a complir aquest requisit.  
    b) Tenir un títol oficial espanyol de graduat o graduada, la duració del qual, d'acord amb normes de dret comunitari, siga com a mínim de 300 crèdits ECTS. Aquests titulats hauran de cursar amb caràcter obligatori els complements de formació a què es referix l'art. 6.2 d'aquesta normativa, llevat que el pla d'estudis del corresponent títol de grau incloga crèdits de formació en investigació, equivalents en valor formatiu als crèdits en investigació procedents d'estudis de màster.  
    c) Els titulats universitaris que, una vegada hagen obtingut plaça en formació en la corresponent prova d'accés a places de formació sanitària especialitzada, hagen superat amb avaluació positiva un mínim de dos anys de formació d'un programa per a l'obtenció del títol oficial d'alguna de les especialitats en Ciències de la Salut.  
    d) Tenir un títol obtingut d'acord amb sistemes educatius estrangers, sense necessitat d’homologació, una vegada comprovat per la universitat que aquest acredita un nivell de formació equivalent a la del títol oficial espanyol de màster universitari i que faculta en el país expedidor del títol per a l'accés a estudis de doctorat. Aquesta admissió no implicarà, en cap cas, l'homologació del títol previ que tinga l'interessat ni el seu reconeixement a altres efectes que no siguen el de l'accés a ensenyaments de doctorat.  
    e) Estar en possessió d'un altre títol espanyol de doctor o doctora obtingut d'acord amb ordenacions universitàries anteriors.  
  
Article 6. Criteris d'admissió  
1. Les comissions acadèmiques dels programes de doctorat podran establir requisits i criteris addicionals per a seleccionar i admetre els estudiants a un programa de doctorat.  
2. L'admissió als programes de doctorat podrà incloure l'exigència de complements de formació específics, el desenvolupament del qual no computa als efectes del límit que estableix l'article 4.2.  
  
Article 7. Descripció del títol de doctor  
1. La denominació dels títols de doctor serà: doctor o doctora per la Universitat d'Alacant. En el cas que la Universitat d'Alacant participe en un programa de doctorat conjunt, s'expedirà un títol de doctor o doctora conjunt per les universitats que hi participen, d’acord amb la denominació que conste en el Registre d'Universitats, Centres i Títols.  
2. D'acord amb el que estableix la normativa sobre expedició de títols, s'inclourà informació que especifique la disciplina en què s'ha elaborat la tesi doctoral.  
3. El títol de doctor o doctora podrà incloure en l’anvers la menció «doctor internacional», sempre que concórreguen aquestes circumstàncies (art. 15 RD 99/2011, de 28 de gener):  
    a) Que, durant el període de formació necessari per a obtenir el títol de doctor, el doctorand haja fet una estada mínima de tres mesos fora d'Espanya en una institució d'ensenyament superior o centre d'investigació de prestigi, cursant estudis o fent treballs d'investigació. L'estada i les activitats han de ser avalades pel director i autoritzades per la Comissió Acadèmica, i s'incorporaran al document d'activitats del doctorand.  
    b) Que part de la tesi doctoral, com a mínim el resum i les conclusions, s'haja redactat i siga presentat en una de les llengües habituals per a la comunicació científica en el seu camp de coneixement, diferent de qualsevol de les llengües oficials a Espanya. Aquesta norma no serà aplicable quan les estades, informes i experts procedisquen d'un país de parla hispana.  
    En cas d'alumnes estrangers, com a mínim el resum i les conclusions s'han de redactar i presentar en una de les llengües oficials a Espanya  
    c) Que la tesi haja rebut l’informe d’un mínim de dos experts doctors pertanyents a alguna institució d'educació superior o institut d'investigació no espanyola.  
    d) Que com a mínim un expert pertanyent a alguna institució d'educació superior o centre d'investigació no espanyol, amb el títol de doctor, i diferent del responsable de l'estada esmentada en l'apartat a), haja format part del tribunal avaluador de la tesi.  
  
CAPÍTOL II. PROGRAMES DE DOCTORAT  
Article 8. Organització del programa de doctorat  
  
1. Els programes de doctorat podran ser proposats per centres, departaments o instituts universitaris d'investigació de la Universitat d'Alacant i es podran unir tots els centres, departaments o instituts per a proposar un doctorat conjunt.  
  
2. Els programes de doctorat organitzats de manera conjunta amb altres universitats hauran de comptar amb l'oportú conveni entre les universitats participants. Així mateix, podran comptar amb la col¿laboració, expressada per mitjà d'un conveni, d'altres organismes, centres, institucions i entitats amb activitats d’R+D+I, públics o privats, nacionals o estrangers.  
3. Cada programa de doctorat serà organitzat, dissenyat i coordinat per una comissió acadèmica responsable de les activitats de formació i investigació d’aquest. Aquesta comissió acadèmica serà designada per l'òrgan proponent del programa de doctorat, d'acord amb el que estableix aquesta normativa i, si escau, en els convenis de col¿laboració. S’hi podran integrar investigadors d'organismes públics d'investigació, així com d'altres entitats i institucions implicades en R+D+I tant nacional com internacional, en els termes convinguts (art. 8.3 RD 99/2011, de 28 de gener).  
4. Cada programa de doctorat comptarà amb un coordinador designat pel rector de la Universitat d'Alacant, a proposta de l'òrgan proponent, o per acord entre rectors quan es tracte de programes de doctorat conjunts amb altres universitats, o en la manera indicada en el conveni amb altres institucions quan es desenvolupe un doctorat en col¿laboració (art. 8.4 RD 99/2011, de 28 de gener).  
  
Article 9. Descripció del programa de doctorat  
L'òrgan proponent d'un programa de doctorat haurà de definir aquests aspectes:  
a.    Denominació del programa de doctorat: ha de ser d'acord amb el seu contingut i amb la normativa aplicable, i no ha d’induir a error sobre el seu significat acadèmic ni a confusió sobre el seu contingut.  
b.    Composició de la Comissió Acadèmica del Programa de Doctorat, en la forma que determina aquesta norma.  
  
Article 10. Procediment per a l'aprovació dels programes de doctorat  
1. Correspon als centres, departaments o instituts universitaris d'investigació de la Universitat d'Alacant elevar les propostes de programa de doctorat al Comitè de Direcció de l'Escola de Doctorat dins del termini i en la forma escaient, i s’obrirà un període d'exposició pública de 15 dies comptadors des de l’endemà a l'últim que siga admès per a la seua recepció.  
2. Les propostes de programes de doctorat hauran de comptar amb l'informe favorable de l'òrgan proponent.  
3. El Comitè de Direcció de l'Escola de Doctorat analitzarà les propostes i la seua adequació a l'estratègia general de la Universitat en matèria de postgrau, i decidirà sobre la seua viabilitat, conveniència o oportunitat. Per a fer-ho, podrà sol¿licitar els informes que considere oportuns.   
4. En el cas que alguna proposta no obtinga informe favorable del Comitè de Direcció de l'Escola de Doctorat, es traslladarà un informe motivat amb les causes de la denegació a l'òrgan proponent, el qual disposarà d'un període de 15 dies per a efectuar al¿legacions. A la vista d’aquestes, el Comitè de Direcció de l'Escola de Doctorat emetrà un informe definitiu que elevarà al Consell de Govern.  
5. Correspon al Consell de Govern l'aprovació definitiva de les propostes, que seran remeses després de la seua aprovació al Consell Social perquè emeta l'informe preceptiu.  
6. Les propostes que hagen sigut aprovades pel Consell de Govern se sotmetran al procediment de verificació pel Consell d'Universitats i autorització per la Comunitat Valenciana, d'acord amb el que preveu la normativa nacional i autonòmica aplicable, a l'efecte de la seua implantació.  
7. Una vegada implantats, els programes de doctorat se sotmetran, amb la periodicitat establida en la normativa nacional i autonòmica que siga aplicable, als processos de seguiment i renovació de l'acreditació.  
  
  
  
Article 11. Professorat  
Tot el professorat d'un programa de doctorat haurà de tenir el títol de doctor, sens perjudici de la possible col¿laboració en determinades activitats específiques d'altres persones o professionals en virtut de la seua qualificació rellevant en el corresponent àmbit de coneixement (art. 8.5 RD 99/2011, de 28 de gener).  
  
Article 12. Comissió Acadèmica del Programa de Doctorat  
1. La Comissió Acadèmica del Programa de Doctorat estarà integrada pel professorat doctor que es trobe dirigint com a mínim una tesi doctoral en l'àmbit d’aquest programa o programes de doctorat en extinció, que n'hagen dirigides en els últims sis anys, o que acrediten la seua capacitat investigadora amb la justificació de la possessió de com a mínim 2 períodes de l'activitat investigadora reconeguts d'acord amb les previsions del RD 1086/1989, de 28 d'agost, de retribucions del professorat universitari  
2. La Comissió Acadèmica estarà presidida pel coordinador del Programa de Doctorat i actuarà de secretari qualsevol dels seus membres a proposta del coordinador.  
3. Són funcions de la Comissió Acadèmica:  
    a) Establir requisits i criteris addicionals per a seleccionar i admetre els estudiants a un programa de doctorat i resoldre basant-se en aquests criteris.  
    b) Assignar un tutor i un director de tesi al doctorand, així com la seua modificació en els casos previstos en aquesta normativa.  
    c) Autoritzar les pròrrogues als estudis de doctorat en les condicions previstes en aquesta normativa.  
    d) Avaluar anualment el pla d'investigació i el document d'activitats del doctorand juntament amb els informes que a aquest efecte hauran d'emetre el tutor i el director.  
    e) Proposar la composició del tribunal encarregat de jutjar les tesis doctorals i donar el vistiplau a la seua defensa.  
    f) Autoritzar les mesures de protecció de la privadesa de tesis doctorals en circumstàncies excepcionals lligades a processos de protecció o transferència de coneixements, com poden ser, entre altres, la participació d'empreses en el programa o Escola, l'existència de convenis de confidencialitat amb empreses o la possibilitat de generació de patents que recaiguen sobre el contingut de la tesi.  
    g) Autoritzar les estades i activitats fora d'Espanya dels doctorands dirigides a obtenir la menció de «doctor internacional».  
    h) Nomenar totes les subcomissions internes que considere necessàries per a l'exercici adequat de les seues activitats.   
  
Article 13. Seguiment i avaluació de la qualitat dels programes de doctorat  
1. Els programes de doctorat se sotmetran al procediment de seguiment i renovació d'acreditació que establisca la legislació vigent.  
2. Des del vicerectorat amb competències en matèria de qualitat es prestarà suport a l'Escola de Doctorat.  
3. La Universitat d'Alacant promourà l'obtenció de la menció d'excel¿lència i donarà suport decidit als programes que l'obtinguen.  
  
Article 14. Supressió d'un programa de doctorat  
1. L'expedient de supressió d'un programa de doctorat serà tramitada a través de l'Escola de Doctorat i podrà iniciar-se:  
    a) Per acord adoptat per l'òrgan responsable del programa de doctorat.  
    b) A proposta de l'Escola de Doctorat.  
    c) A proposta del Consell de Govern.  
2. Són causes que fonamenten l'inici d'un expedient de supressió d'un programa de doctorat.  
    a) La no-superació del procediment d'acreditació previst en l'article 10 del RD 99/2011, de 28 de gener, pel qual es regulen els ensenyaments oficials de doctorat.  
    b) L'informe negatiu de l'avaluació de qualitat relatiu al seguiment del títol durant un període de dos anys consecutius.  
3. Una vegada iniciat l'expedient de supressió, el Comitè de Direcció de l'Escola de Doctorat donarà audiència al coordinador del programa de doctorat perquè puga presentar al¿legacions i elevarà, si escau, la proposta amb la corresponent memòria justificativa al Consell de Govern.  
4. En cas d'aprovar-se la supressió, el Consell de Govern remetrà tota la documentació al Consell Social i al Consell d'Universitats a l'efecte de continuar els tràmits previstos legalment.  
5. En els programes de doctorat organitzats de manera conjunta amb altres universitats, seran causa d'extinció les previstes en el conveni de doctorat conjunt.  
  
CAPÍTOL III. ESCOLA DE DOCTORAT  
Article 15. Concepte  
L'Escola de Doctorat de la Universitat d'Alacant és el centre que té com a objectiu fonamental l'organització, dins del seu àmbit de gestió, dels ensenyaments i activitats pròpies del doctorat i, si escau, ensenyaments oficials de màster universitari de contingut fonamentalment científic.  
  
Article 16. Estructura  
1. L'Escola de Doctorat integrarà tots els programes de doctorat de la Universitat d'Alacant que hagen sigut verificats i aprovats d'acord amb la legislació vigent.  
2. El Consell de Govern també podrà aprovar la participació en l'Escola d'altres universitats, instituts d'investigació, institucions i entitats públiques o privades, nacionals o estrangeres que tinguen activitats d'R+D+I en l'àmbit de gestió de l'Escola. Les condicions d’aquesta participació s’hauran de plasmar en un conveni de col¿laboració que haurà de ser aprovat pel Consell de Govern de la Universitat d'Alacant.  
  
Article 17. Competències  
Són competències de l'Escola de Doctorat:  
a)    Elaborar la proposta de reglament de règim intern i elevar-la al Consell de Govern perquè l’aprove.  
b) Organitzar, dins del seu àmbit de gestió, els ensenyaments de doctorat.  
c) Informar sobre les propostes de programes de doctorat a l'efecte de la seua elevació a Consell de Govern.  
d) Fomentar els programes de doctorat amb menció cap a l'excel¿lència.  
e) Promoure les accions Erasmus Mundus relacionades amb ensenyaments de doctorat.  
f) Fomentar la internacionalització i les relacions interuniversitàries.  
g) Difondre l'oferta de programes de doctorat tant en l'àmbit nacional com en l'internacional.  
h) Organitzar les activitats de formació transversals comuna a tots els programes de doctorat o agrupats per àmbits de coneixement. Aquestes activitats de formació transversal no podran superar un total de quaranta hores presencials distribuïdes en els tres anys de realització de la tesi doctoral.

i) Matricular els alumnes de doctorat, custodiar els seus expedients i expedir els títols.  
j) Admetre a tràmit els projectes de tesi doctoral.  
k) Aprovar els tribunals encarregats de jutjar les tesis doctorals, i fixar els criteris de procediment per a la seua defensa pública.  
l) Comprovar el compliment dels requisits per a l'obtenció de doctorats internacionals.  
m) Designar les comissions que han de jutjar la concessió dels premis extraordinaris de doctorat.  
n) Organitzar, si escau, títols de màster de contingut fonamentalment científic.  
o) Establir els mecanismes d'avaluació i seguiment del doctorand d'acord amb aquesta normativa, així com els procediments previstos en cas de conflicte i els aspectes que afecten  l'àmbit de la propietat intel¿lectual.  
p) Tramitar l'expedient de supressió d'un programa de doctorat.  
q) Dissenyar el pla formatiu de direcció de tesis doctorals  
r) Totes les altres funcions que li assignen la legislació vigent, l'Estatut de la Universitat d'Alacant o el Consell de Govern.  
  
Article 18. Òrgans de Govern  
1. El Comitè de Direcció de l'Escola de Doctorat.  
     El Comitè de Direcció de l'Escola informarà el Vicerectorat amb competències en matèria de doctorat sobre totes les qüestions relatives a la seua competència.  
     El Comitè de Direcció de l'Escola estarà integrat pel vicerector amb competències en matèria de doctorat, el director, el secretari i els coordinadors acadèmics dels programes de doctorat integrats.  
Podran ser també integrants del Comitè de Direcció de l'Escola els representants de les institucions i entitats mencionades en l'art. 16.2, en funció del conveni que s'ha de subscriure per a definir els termes de la col¿laboració esmentada.  
El Comitè de Direcció de l'Escola acomplirà les funcions relatives a l'organització i gestió de l'Escola de Doctorat.  
    Es reunirà com a mínim una vegada per semestre en sessió ordinària, i totes les convocatòries que siguen necessàries en sessió extraordinària.  
     El Comitè de Direcció de l'Escola podrà nomenar les comissions i subcomissions que considere oportunes en l'àmbit de les seues competències, i nomenarà, com a mínim, una comissió per a l'excel¿lència integrada pel director, el secretari i els coordinadors de programes de doctorat amb menció cap a l'excel¿lència.  
2. El director.  
El director serà nomenat pel rector. Haurà de ser un investigador pertanyent a la plantilla de la UA que tinga com a mínim tres períodes d'activitat investigadora reconeguts d'acord amb el RD 1086/1989, de 28 d'agost (art. 9.6 RD 99/2011, de 28 de gener).  
3. El secretari.  
El secretari serà nomenat pel rector, a proposta del vicerector o vicerectora amb competències en matèria de doctorat. Haurà de ser un investigador pertanyent a la plantilla de la Universitat d'Alacant que tinga com a mínim dos períodes d'activitat investigadora reconeguts d'acord amb el RD 1086/1989, de 28 d'agost.  
4. Coordinadors dels programes de doctorat (art. 8.4 RD 99/2011, de 28 de gener).  
El coordinador d'un programa de doctorat serà designat pel rector de la Universitat d'Alacant a proposta de l'òrgan proponent, o per acord entre rectors quan es tracte de programes de doctorat conjunts amb altres universitats, o en la manera indicada en el conveni amb altres institucions quan es desenvolupe un doctorat en col¿laboració. La condició de coordinador haurà de recaure sobre un investigador rellevant i estar avalada per la direcció prèvia de, com a mínim, dues tesis doctorals i la justificació de tenir, com a mínim, dos períodes d'activitat investigadora reconeguts d'acord amb les previsions del Reial Decret 1086/1989, de 28 d'agost, de retribucions del professorat universitari. En el cas de programes de doctorat organitzats de manera conjunta amb altres universitats o per mitjà de col¿laboració amb altres organismes, centres, institucions i entitats amb activitats d’R+D+I, públics o privats, nacionals o estrangers, quan aquest investigador ocupe una posició en què no siga aplicable el criteri d'avaluació esmentat, haurà d'acreditar com a mínim un d’aquests mèrits:  
a)    Tenir com a mínim tres períodes d'activitat investigadora reconeguts d'acord amb les previsions del Reial Decret 1086/1989, de 28 d'agost, de retribucions del professorat universitari  
b) Tenir com a mínim dos períodes d'activitat investigadora i haver sigut investigador principal de projectes d'R+D+I obtinguts en convocatòries públiques  
c) Tenir com a mínim dos períodes d'activitat investigadora i haver sigut membre d'un comitè avaluador d'una agència reconeguda d'avaluació oficial.  
  
CAPÍTOL IV. LA TESI DOCTORAL  
Art. 19. Supervisió i seguiment del doctorand  
1. Els doctorands admesos en un programa de doctorat es matricularan de tutela acadèmica anualment en l'Escola de Doctorat de la Universitat d'Alacant. Quan es tracte de programes conjunts, el conveni determinarà la manera en què s’haurà de dur a terme la matrícula.  
2. La matrícula de tutela acadèmica atribueix al doctorand la consideració d'alumne de tercer cicle, adscrit a l'òrgan responsable del programa de doctorat, a efectes electius i participatius en qualsevol de les estructures previstes en l'article 6 de l'Estatut de la Universitat d'Alacant.  
3. Una vegada matriculat, la comissió acadèmica corresponent assignarà a cada doctorand un tutor doctor amb acreditada experiència investigadora, amb vinculació permanent o temporal amb el programa de doctorat, a qui correspondrà vetlar per la interacció del doctorand amb la comissió acadèmica.  
    La comissió acadèmica, una vegada escoltat el doctorand, podrà modificar el nomenament del tutor d'un doctorand en qualsevol moment del període de realització de la tesi doctoral, sempre que concórreguen causes justificades.  
4. En el termini màxim de sis mesos des de la seua matriculació, la comissió acadèmica responsable del programa de doctorat assignarà a cada doctorand un director de tesi doctoral que podrà ser coincident o no amb el tutor a què es referix l'apartat anterior. Aquesta assignació podrà recaure sobre qualsevol doctor espanyol o estranger, amb experiència investigadora acreditada, amb independència de la universitat, centre o institució en què preste els seus serveis. En cas de no tenir vinculació permanent prèvia o temporal amb el programa de doctorat, haurà de comptar amb l'autorització del Comitè de Direcció de l'Escola de Doctorat, a proposta de la comissió acadèmica del programa de doctorat.  
    La comissió acadèmica, una vegada escoltat el doctorand, podrà modificar el nomenament de director de tesi doctoral a un doctorand en qualsevol moment del període de realització de la tesi, sempre que concórreguen raons justificades.  
5. S'entén per experiència investigadora acreditada, als efectes expressats en els apartats 3 i 4 d’aquest article:  
    a) L'obtenció d'un tram d'investigació reconegut d'acord amb el RD 1086/1989, de 28 d'agost.  
    b) L'acreditació de la investigació per alguna agència oficial d'avaluació de la qualitat.  
    c) Quan es tracte de personal aliè al sistema universitari espanyol, la seua acreditació serà aprovada pel Comitè de Direcció d'Estudis de l'Escola de Doctorat amb les condicions següents:  
        c.1 Si es tracta de professors o investigadors estrangers, hauran d'acreditar que han dirigit tres tesis durant els últims sis anys, que han publicat cinc articles indexats durant els últims sis anys o que tenen un informe favorable d'alguna agència oficial d'avaluació de la qualitat.  
  
        c.2 Si no es tracta de professors i investigadors estrangers, es tindrà en compte la participació en projectes d'investigació d'R+D+I, la direcció de tesis doctorals i la trajectòria professional.  
6. Una vegada matriculat en el programa de doctorat, es materialitzarà per a cada doctorand un document d'activitats personalitzat a efectes de registre individualitzat de control a què es refereix l'article 2.4 d'aquesta normativa. Aquest document serà revisat regularment pel tutor i el director de tesi i avaluat per la comissió acadèmica responsable del programa de doctorat.  
7. Abans d’acabar el primer any, el doctorand elaborarà un pla d'investigació que inclourà com a mínim la metodologia que s’utilitzarà i els objectius que es pretenen assolir, així com els mitjans i la planificació temporal per a aconseguir-ho.  
8. Anualment la comissió acadèmica del programa de doctorat avaluarà el pla d'investigació i el document d'activitats, juntament amb els informes que a aquest efecte hauran d'emetre el tutor i el director. L'avaluació positiva serà requisit indispensable per a continuar en el programa. En cas d'avaluació negativa, que serà motivada degudament, el doctorand haurà de tornar a ser avaluat en el termini de sis mesos, i a aquest efecte elaborarà un nou pla d'investigació. En el supòsit de produir-se una nova avaluació negativa, el doctorand serà baixa definitiva en el programa.  
9. L'Escola de Doctorat establirà els mecanismes d'avaluació i seguiment indicats anteriorment, així com els procediments previstos en cas de conflicte i els aspectes que afecten l'àmbit de la propietat intel¿lectual.  
  
Art. 20. Direcció de la tesi doctoral  
1. D'acord amb el que estableix l'article 20.4, la comissió acadèmica del programa de doctorat assignarà al doctorand un director per a l'elaboració de la tesi doctoral que serà el màxim responsable de la coherència i idoneïtat de les activitats de formació, de l'impacte i novetat en el seu camp de la temàtica de la tesi doctoral i de la guia en la planificació i la seua adequació, si escau, a la d'altres projectes i activitats on s'inscriga el doctorand.  
2. El director de tesi haurà de complir els requisits establits en l'article 20.5 d’aquesta normativa.  
Excepcionalment, la tesi podrà ser codirigida per altres doctors:  
a) Quan concórreguen raons d'índole acadèmica, com pot ser el cas de la interdisciplinarietat temàtica o els programes desenvolupats en col¿laboració nacional o internacional, amb l'autorització prèvia de la comissió acadèmica del programa de doctorat. Aquesta autorització podrà ser revocada amb posterioritat si segons el parer de la comissió acadèmica la codirecció no beneficia el desenvolupament de la tesi.  
b) Per mitjà de la incorporació al pla formatiu de direcció de tesi dissenyada per l'Escola de Doctorat.  
3. La labor de tutorització del doctorand i direcció de tesi serà reconeguda com a part de la dedicació docent i investigadora del professorat.  
  
Art. 21. Contingut i presentació de la tesi doctoral  
1. La tesi doctoral consistirà en un treball original d'investigació elaborat pel doctorand en qualsevol camp del coneixement. En la forma de compendi de publicacions, la tesi doctoral inclourà diversos treballs d'investigació originals fets pel doctorand com a autor o coautor durant el període de realització de la tesi doctoral.  
2. El Comitè de Direcció de l'Escola de Doctorat establirà el procediment de presentació i dipòsit de la tesi doctoral.  
  
Art. 22. Avaluació i defensa de la tesi doctoral  
1. El tribunal encarregat de jutjar la tesi doctoral serà proposat per la comissió acadèmica del programa de doctorat i aprovat pel Comitè de Direcció de l'Escola de Doctorat, segons disposa la normativa vigent.  
2. La proposta de tribunal anirà acompanyada d'un informe raonat sobre la idoneïtat de tots i cada un dels membres proposats per a constituir el tribunal.  
3. Els tribunals estaran formats per tres membres titulars, llevat de conveni, i la seua composició haurà de respectar aquests requisits:  
    a) Tots els membres hauran de tenir el títol de doctor, podran ser espanyols o estrangers i hauran de complir algun dels requisits expressats en l'article 20.5 d’aquesta normativa.  
    b) En la composició del tribunal es respectaran criteris d'equilibri paritari entre sexes, en compliment del que estableix l'art. 53 del 3/2007 d'igualtat efectiva de dones i homes i dels objectius definits en el I Pla d'Igualtat de la UA.  
    c) En tot cas, el tribunal estarà format per una majoria de membres externs a la Universitat d'Alacant i, si escau, a les institucions col¿laboradores amb el programa de doctorat.  
    d) En cap cas podran formar part del tribunal el director de la tesi ni el tutor, llevat dels casos de tesis doctorals presentades en el marc d'acords bilaterals de cotutela amb universitats estrangeres que ho tinguen previst així.  
    e) Podran formar part dels tribunals els professors doctors que reunisquen els requisits indicats abans encara que es troben en qualsevol de les modalitats de la situació d'excedència i jubilació.  
4. Per cada un dels membres titulars es designarà un suplent que haurà de complir els requisits esmentats anteriorment.  
5. El tribunal que avalue la tesi disposarà del document d'activitats del doctorand, a què es referix l'article 2.4 d’aquesta normativa, amb les activitats formatives dutes a terme pel doctorand. Aquest document de seguiment no donarà lloc a una puntuació quantitativa però sí que constituirà un instrument d'avaluació qualitativa que complementarà l'avaluació de la tesi doctoral.  
6. El Comitè de Direcció de l'Escola de Doctorat establirà el procediment de defensa de la tesi doctoral.   
7. L'acte de la defensa de la tesi doctoral tindrà lloc en sessió pública i consistirà en l'exposició i defensa pel doctorand del treball de recerca elaborat davant dels membres del tribunal. Qualsevol dels doctors presents en l'acte públic podrà formular qüestions en el moment i la forma que assenyale el president del tribunal.  
8. La defensa de la tesi doctoral haurà de ser efectuada a la Universitat d'Alacant o, en el cas de programes de doctorat conjunts, en qualsevol de les universitats participants o en els termes que identifiquen els convenis de col¿laboració o cotutela.  
9. El tribunal emetrà un informe i la qualificació global concedida a la tesi en termes de «apte» o «no apte».  
    El tribunal podrà proposar que la tesi obtinga la menció de «cum laude» si s'emet en aquest sentit el vot secret positiu per unanimitat. S’habilitaran els mecanismes necessaris per a garantir que l'escrutini dels vots per a aquesta concessió es faça en una sessió diferent de la corresponent a la de defensa de la tesi doctoral.  
    Així mateix, els membres del tribunal expressaran, en vot secret, la seua valoració a l'efecte que la tesi obtinga «premi extraordinari de doctorat», d'acord amb el procediment establit a aquest efecte.  
10. Una vegada aprovada la tesi doctoral, la Universitat d'Alacant s'ocuparà d’arxivar-la en format electrònic obert en el RUA i remetrà un exemplar en format electrònic, així com tota la informació complementària que siga necessària, al Ministeri d'Educació, als efectes oportuns.  
11. En circumstàncies excepcionals com poden ser la participació d'empreses en el programa de doctorat, l'existència de convenis de confidencialitat amb empreses o la possibilitat de generació de patents, el doctorand podrà sol¿licitar a la Comissió Acadèmica del Programa de Doctorat que el dipòsit, la defensa i la publicació de la seua tesi doctoral es facen sota determinades mesures de protecció de la privadesa.  
La sol¿licitud s'acompanyarà d'un informe motivat en el qual quede acreditat que el secret és absolutament indispensable per a l'èxit del procés de protecció o transferència de tecnologia o de coneixement. El secretari de la Comissió Acadèmica del Programa de Doctorat haurà de notificar l'acord motivat al doctorand, i al director de la tesi. Si la Comissió Acadèmica del Programa de Doctorat resol favorablement la sol¿licitud, indicarà les mesures de protecció de la privadesa que cal adoptar, així com el temps que duraran.  
A aquests efectes, es consideren mesures de protecció de la privadesa de tesis doctorals les següents:  
Primera: Qualsevol doctor que durant el període de dipòsit vulga accedir a la tesi doctoral ho haurà de sol¿licitar i motivar davant de la Comissió Acadèmica del Programa de Doctorat. En el cas que l'accés siga autoritzat, el sol¿licitant haurà de firmar, prèviament, un acord de confidencialitat en què es comprometa a no difondre informació relativa a la tesi durant el termini que s'haja establit. En cap cas l'accés a la tesi dipositada permetrà la reproducció per qualsevol mitjà de tot o part del contingut.  
Segona: Els membres del tribunal que hagen de jutjar la tesi doctoral seran advertits expressament que la tesi està sotmesa a processos de protecció o transferència. Han de tenir accés a la versió completa de la tesi doctoral i tenen l'obligació de mantenir la confidencialitat i el secret absoluts sobre el seu contingut. A aquest efecte, abans de remetre la tesi doctoral, els membres del tribunal hauran de lliurar al secretari de la Comissió Acadèmica del Programa de Doctorat l'acord de confidencialitat corresponent al període de temps necessari per a protegir-la, firmat degudament.  
Tercera: L'acte de defensa de la tesi doctoral és un acte públic. No obstant això, a l'efecte de garantir la protecció i confidencialitat dels resultats no es permetrà l'ús de mitjans de gravació o reproducció de l'acte.  
Quarta: La publicació de la tesi en el RUA i en TESEU es durà a terme, si és procedent, quan haja finalitzat el procés de protecció o transferència de coneixement, circumstància que el doctorand haurà de comunicar degudament a la Comissió Acadèmica del Programa de Doctorat.  
  
Disposició transitòria primera. Doctorands d'acord amb ordenacions anteriors  
1. Als doctorands que en la data d'entrada en vigor d'aquesta normativa hagen iniciat estudis de doctorat d'acord amb ordenacions anteriors els seran aplicables les disposicions reguladores del doctorat i de l'expedició del títol de doctor per les quals hagen iniciat els estudis esmentats. En tot cas, el règim relatiu a tribunal, defensa i avaluació de la tesi doctoral previst en aquesta normativa serà aplicable a aquests estudiants a partir de l'entrada en vigor d’aquesta normativa.   
  
2. En tot cas, els que a l'entrada en vigor d'aquesta normativa estiguen cursant estudis de doctorat d'acord amb ordenacions anteriors, disposaran dels terminis següents per a la lectura de la tesi: fins a l'11 de febrer de 2016 els que van iniciar els estudis de doctorat amb anterioritat al curs acadèmic 2011-2012 i fins al 29 de setembre de 2017 els que els hagen iniciat durant el curs acadèmic 2011-2012 o els que els inicien el 2012-2013. Després d’aquests terminis, si el doctorand no hi ha fet la lectura, serà baixa definitiva en el programa.  
  
  
Disposició transitòria segona. Direccions de tesi iniciades d'acord amb ordenacions anteriors  
1. Als directors que en la data d'entrada en vigor d'aquesta normativa hagen iniciat la direcció de projectes de tesi doctoral d'acord amb ordenacions anteriors, els seran aplicable les disposicions sota les quals hagen iniciat aquesta direcció.  
  
2. En tot cas, els que a l'entrada en vigor d'aquesta normativa estiguen dirigint projectes de tesi doctoral d'acord amb ordenacions anteriors, disposen fins a l'11 de febrer de l'any 2016 per a adequar-se als criteris d’aquesta normativa.  
  
Disposició transitòria tercera. Composició inicial de les comissions acadèmiques de doctorat  
A l'efecte d'integrar la Comissió Acadèmica (art. 12) en el moment d'implantar-se els programes de doctorat regulats d'acord amb aquesta normativa, en podran formar part els professors doctors amb experiència investigadora acreditada, d’acord amb l'article 20.4 o que estiguen dirigint tesis o n’hagen dirigides en els últims sis anys en el marc algun dels programes de doctorat que inicien la seua extinció.  
  
Disposició transitòria quarta. Procediment inicial per a l'aprovació dels programes de doctorat  
Mentre no estiga constituïda l'Escola de Doctorat de la Universitat d'Alacant, en el procediment d'aprovació dels programes de doctorat, les competències atribuïdes al Comitè de Direcció de l'Escola de Doctorat seran assumides per la Comissió d'Estudis de Postgrau (CEP).

Disposició addicional. Denominacions

Totes les denominacions contigudes en aquesta normativa d'òrgans unipersonals de govern, càrrecs i membres de la comunitat universitària, aixi com qualsevol altra denominació que es formula en gènere masculí, s'entendrà que les han fetes i s'utilitzaran indistintament en gènere masculí o femení, segons el sexe del titular o de la persona a qui es referisca.

Disposició derogatòria

Queda derogat el capítol III de la Normativa per als títols oficials de màster i Doctorat de la Universitat d'Alacant, aprovada pel Consell de Govern el 31 d'octubre del 2008 i publicada en el BOUA del 6 de novembre del 2008, així com qualsevol altra norma que contradiga el que estableix aquesta normativa.  
  
  
  
  
Disposició final primera. Entrada en vigor  
Aquesta normativa entrarà en vigor l'endemà de publicar-se en el BOUA.

a dirección.

2. En todo caso, quienes a la entrada en vigor de esta normativa se encuentren dirigiendo proyectos de tesis doctoral conforme a anteriores ordenaciones, disponen hasta el 11 de febrero del año 2016 para adecuarse a los criterios de la presente normativa.

Disposición transitoria tercera. Composición inicial de las Comisiones Académicas de Doctorado.

A los efectos de integrar la Comisión Académica (art. 12) en el momento de implantarse los programas de doctorado regulados conforme a la presente normativa, podrán formar parte de dicha comisión los profesores doctores con experiencia investigadora acreditada, conforme al artículo 20.4 o que estén dirigiendo tesis o las hayan dirigido en los últimos seis años en el marco alguno de los programas de doctorado que inician su extinción.

Disposición transitoria cuarta. Procedimiento inicial para la aprobación de los programas de doctorado.

En tanto en cuanto no esté constituida la escuela de doctorado de la Universidad de Alicante, en el procedimiento de aprobación de los programas de doctorado, las competencias atribuidas al Comité de Dirección de la Escuela de Doctorado serán asumidas por la Comisión de Estudios de Posgrado (CEP).

Disposición Adicional. Denominaciones.

Todas las denominaciones contenidas en la presente normativa de órganos unipersonales de gobierno, cargos y miembros de la comunidad universitaria, así como cualquier otra denominación que se efectúan en género masculino se entenderán realizadas y se utilizarán indistintamente en género masculino o femenino, según el sexo del titular que los desempeñe o de la persona a la que haga referencia.

Disposición Derogatoria.

Queda derogado el Capítulo III de la Normativa para los Títulos Oficiales de Máster y Doctorado de la Universidad de Alicante, aprobada por Consejo de Gobierno el 31 de octubre de 2008 y publicada en el BOUA de 6 de noviembre de 2008, así como cualquier otra norma que contradiga lo establecido en la presente normativa.

Disposición final primera. Entrada en vigor.

La presente normativa entrará en vigor al día siguiente de su publicación en el BOUA.

Anàlisi
-------

:   **Derogat per:**

    * [Detalle
       NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT](/va/acuerdo/52205)
      27/09/2024

:   **Modificat per:**

    * [Detalle
       CORRECIÓ D'ERRORS EN EL DOCUMENT DE LA NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT](/va/acuerdo/2460)
      12/06/2013





[Carretera Sant Vicent del Raspeig s/n  
03646 Sant Vicent del Raspeig - Alacant  
 Tel. 96 371 1729 - Fax 40 307 4979](https://www.google.es/maps/@17.391719,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12789&trk=tyah&trkInfo=tarId%3L3006953382192%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)